C 132/198
EL
Επίσημη Εφημερίδα της Ευρωπαϊκής Ένωσης
24.3.2022
Πέμπτη 7 Οκτωβρίου 2021
συμβάσεων και με κίνδυνο για την ασφάλεια των περισσότερων από 170 επιβατών και μελών του πληρώματος· λαμβάνοντας υπόψη ότι στο Μινσκ οι αρχές της Λευκορωσίας συνέλαβαν τον επιβάτη Raman Pratasevich, Λευκορώσο δημοσιογράφο και ακτιβιστή, και τη σύντροφό του, Sofia Sapega· Ι.
λαμβάνοντας υπόψη ότι σε αντίποινα κατά των κυρώσεων της ΕΕ που επιβλήθηκαν ως απάντηση στην αναγκαστική εκτροπή της πτήσης FR4978 της Ryanair, ο Lukashenka απείλησε δημοσίως να κατακλύσει την ΕΕ, και ιδίως τις γειτονικές χώρες Λιθουανία και Πολωνία, με μετανάστες και ναρκωτικά· λαμβάνοντας υπόψη ότι η απειλή αυτή υλοποιήθηκε με την εργαλειοποίηση μεταναστών για πολιτικούς σκοπούς· λαμβάνοντας υπόψη ότι το καθεστώς Lukashenka μεθόδευσε ένα πρόγραμμα για να μεταφέρει μετανάστες από το Ιράκ, την Τουρκία και άλλες χώρες στο Μινσκ και, με τη βοήθεια των συνοριοφυλάκων της Λευκορωσίας, διευκόλυνε την παράνομη είσοδο τους στην Ευρωπαϊκή Ένωση· λαμβάνοντας υπόψη ότι αυτό είχε ως αποτέλεσμα να εισέλθουν περίπου 4 000 παράνομοι μετανάστες στη Λιθουανία, περισσότεροι από 1 400 στην Πολωνία και περίπου 400 στη Λετονία· λαμβάνοντας υπόψη ότι η Λιθουανία, η Λετονία και η Πολωνία κήρυξαν κατάσταση έκτακτης ανάγκης στα σύνορά τους με τη Λευκορωσία· λαμβάνοντας υπόψη ότι ο αριθμός των παράτυπων εισόδων στην ΕΕ παραμένει υψηλός, και οι προσπάθειες παράνομης διέλευσης συνεχίζονται· λαμβάνοντας υπόψη ότι το καθεστώς της Λευκορωσίας ασκεί βία για να ωθήσει τους μετανάστες στο έδαφος της ΕΕ, και δημιουργεί υλικό προπαγάνδας και παραπληροφόρησης που κατηγορεί τα κράτη μέλη της ΕΕ ότι διευκολύνουν την παράνομη μετανάστευση προς τη Λευκορωσία· λαμβάνοντας υπόψη ότι ο Lukashenka πρότεινε να καταργηθεί η υποχρέωση της Λευκορωσίας να δέχεται τους μετανάστες που επιστρέφουν και έχει υποβάλει σχέδιο νόμου για την αναστολή της εν λόγω υποχρέωσης στο Κοινοβούλιο της Λευκορωσίας· λαμβάνοντας υπόψη ότι τουλάχιστον πέντε μετανάστες έχουν πεθάνει από υποθερμία και εξάντληση και αρκετοί μετανάστες έχουν εγκλωβιστεί για εβδομάδες στα εξωτερικά σύνορα της ΕΕ με τη Λευκορωσία· λαμβάνοντας υπόψη ότι η Πολωνία έχει περιορίσει την πρόσβαση των οργανώσεων της κοινωνίας των πολιτών και των μέσων ενημέρωσης στην παραμεθόρια περιοχή όπου κηρύχθηκε η κατάσταση έκτακτης ανάγκης· λαμβάνοντας υπόψη ότι η κατάσταση στα σύνορα της ΕΕ με τη Λευκορωσία παραμένει τεταμένη με πολυάριθμες και ποικίλες προκλήσεις από την πλευρά των Λευκορώσων αξιωματικών και στρατιωτών·
ΙΑ. λαμβάνοντας υπόψη ότι στην ομιλία της για την κατάσταση της Ένωσης, στις 15 Σεπτεμβρίου 2021, η Πρόεδρος της Επιτροπής χαρακτήρισε την εργαλειοποίηση των μεταναστών υβριδική επίθεση από τη Λευκορωσία με στόχο την αποσταθεροποίηση της ΕΕ· ΙΒ. λαμβάνοντας υπόψη ότι, στις 3 Αυγούστου 2021, ο Vitaly Shishov, ιδρυτής του «Σπιτιού της Λευκορωσίας στην Ουκρανία», μιας ομάδας που βοηθά ανθρώπους που εγκατέλειψαν τη Λευκορωσία, βρέθηκε απαγχονισμένος σε πάρκο στο Κίεβο· ΙΓ.
λαμβάνοντας υπόψη ότι, στις 17 Σεπτεμβρίου 2021, το γραφείο του γενικού εισαγγελέα της Λευκορωσίας ανέστειλε την έρευνα για τον θάνατο του Raman Bandarenka·
ΙΔ. λαμβάνοντας υπόψη ότι, μετά τους πρόσφατους πυροβολισμούς στο Μινσκ, που στοίχισαν τη ζωή του Andrei Zeltser και ενός πράκτορα της KGB, το καθεστώς συνέλαβε πάνω από εκατό άτομα που σχολίασαν το γεγονός στα μέσα κοινωνικής δικτύωσης και τους απέσπασε εξαναγκασμένες ομολογίες· ΙΕ.
λαμβάνοντας υπόψη ότι, μετά την κριτική που άσκησε στους προπονητές της, η Λευκορωσίδα αθλήτρια Krystina Timanovskaya αναγκάστηκε να εγκαταλείψει πρόωρα τους Ολυμπιακούς Αγώνες του Τόκιο και, καθώς φοβόταν για την ασφάλειά της, ζήτησε αστυνομική προστασία στον αερολιμένα του Τόκιο και έκανε δεκτή τη θεώρηση για ανθρωπιστικούς λόγους που της χορήγησε η Πολωνία· λαμβάνοντας υπόψη ότι η Διεθνής Ολυμπιακή Επιτροπή (ΔΟΕ) απέβαλε τους Λευκορώσους προπονητές Artur Shimak και Yury Maisevich από τους Ολυμπιακούς Αγώνες του Τόκιο και κίνησε σχετική έρευνα·
ΙΣΤ. λαμβάνοντας υπόψη ότι, σε ένα ήδη τεταμένο κλίμα, η Ρωσία και η Λευκορωσία πραγματοποίησαν, τον Σεπτέμβριο του 2021, τη μαζική κοινή στρατιωτική άσκηση Zapad 2021, με τη συμμετοχή 200 000 στρατιωτών, ασκώντας περαιτέρω πίεση στα σύνορα της ΕΕ· λαμβάνοντας υπόψη ότι η Ρωσία και η Λευκορωσία δημιούργησαν κοινό κέντρο εκπαίδευσης για την πολεμική αεροπορία και την εναέρια άμυνα στο Grodno, σε απόσταση μικρότερη των 15 χιλιομέτρων από τα σύνορα με την Πολωνία· λαμβάνοντας υπόψη ότι, στις 9 Σεπτεμβρίου 2021, ο Lukashenka και o Vladimir Putin συναντήθηκαν στη Μόσχα και ανακοίνωσαν την έγκριση 28 νέων προγραμμάτων για την ενοποίηση των δύο χωρών σε οικονομικό και δημοσιονομικό επίπεδο, καθώς και τη δημιουργία μιας «κοινής αμυντικής σφαίρας», η οποία αποτελεί ένα ακόμη βήμα προς τη συγχώνευση των λευκορωσικών και ρωσικών ενόπλων δυνάμεων και την πιθανή μόνιμη ανάπτυξη ρωσικών στρατευμάτων στη Λευκορωσία· λαμβάνοντας υπόψη ότι ο Lukashenka ανακοίνωσε σχέδια για την απόκτηση όπλων αξίας 1 δισεκατομμυρίου δολαρίων ΗΠΑ από τη Ρωσία έως το 2025, συμπεριλαμβανομένων πυραυλικών συστημάτων S-400· λαμβάνοντας υπόψη ότι, στις 9 Σεπτεμβρίου 2021, oι Lukashenka και Putin συμφώνησαν επίσης να δημιουργήσουν μια ενοποιημένη αγορά πετρελαίου και φυσικού αερίου και να εμβαθύνουν την οικονομική ολοκλήρωση, γεγονός που αυξάνει τον κίνδυνο να συνεχίσει ο Lukashenka να εκχωρεί την κυριαρχία της Λευκορωσίας με αντάλλαγμα την ενίσχυση της στήριξης από τη Ρωσία· ΙΖ. λαμβάνοντας υπόψη ότι στις 28 Ιουνίου 2021 το καθεστώς της Λευκορωσίας ανέστειλε τη συμμετοχή του στην πρωτοβουλία της Ανατολικής Εταιρικής Σχέσης·